प्राइवेट स्कूलों में हो रही लूट को रोकने के लिए एसडीएम को सौंपा ज्ञापन
खरड़ | नवचेतना वेलफेयर ट्रस्ट खरड़ की विशेष बैठक प्रधान मोहन सिंह छज्जूमाजरा की अध्यक्षता में हुई। इस अवसर पर ट्रस्ट के चेयरमैन डाॅ. रघुवीर सिंह बंगड़ ने कहा कि ट्रस्ट ने खरड़ के प्राइवेट स्कूलों में शिक्षा के नाम पर हो रही लूट खसूट को रोकने के लिए एसडीएम खरड़ को मांग पत्र दिया था। उस पर आज तक कोई कार्रवाई नहीं हुई। जबकि प्रशासन को प्राथमिकता के आधार पर इस पर कार्रवाई करनी चाहिए थी। उन्होंने कहा कि प्राइवेट स्कूल वाले लोगों की लूट खसूट कर रहे हैं, जिन बच्चों ने पुरानी कक्षा से नई कक्षा में जाना होता है उनसे भी एडमिशन फीस ली जाती है जबकि एडमिशन फीस केवल नये दाखिल हुए बच्चों से ही लेनी बनती है।
hin_Deva hin_Deva